b'\n_START_ARTICLE_\nSeksuelt misbrug af b\xc3\xb8rn\n_START_PARAGRAPH_\nSeksuelt misbrug af b\xc3\xb8rn er defineret som et seksuelt misbrug af et barn under den seksuelle lavalder, hvor ordet misbrug underforst\xc3\xa5et antyder et uligev\xc3\xa6rdigt forhold, hvor barnet lider overlast._NEWLINE_Seksuelt misbrug af b\xc3\xb8rn er forbudt i de vestlige samfund og er ofte forbundet med voldsomme f\xc3\xb8lelsesreaktioner i medier og hos for\xc3\xa6ldre. Seksuelt misbrug af b\xc3\xb8rn er relateret til p\xc3\xa6dofili, men er ikke det samme, da ikke alle p\xc3\xa6dofile forgriber sig p\xc3\xa5 b\xc3\xb8rn og da ikke alle seksuelle overgreb p\xc3\xa5 b\xc3\xb8rn, bliver beg\xc3\xa5et af p\xc3\xa6dofile. Desuden kan seksuelt misbrug forekomme, n\xc3\xa5r b\xc3\xb8rn forgriber sig p\xc3\xa5 andre b\xc3\xb8rn.'